На основу члана члана 6. став 4. Закона о ученичком и студентском стандарду („Службени гласник РС“, бр. 18/10, 55/13, 27/18 – др. закон и 10/19) и члана став 1. Правилника о смештају и исхрани ученика и студената („Службени гласник РС“, број 36/19) и Решења број: 451-02-1760/2019-05 од 27.05.2019. године

 Mинистарство просвете, науке и технолошког развоја расписује

 **К О Н К У Р С**

 **ЗА ПРИЈЕМ СТУДЕНАТА ВИСОКОШКОЛСКИХ УСТАНОВА У РЕПУБЛИЦИ СРБИЈИ У УСТАНОВЕ ЗА СМЕШТАЈ И ИСХРАНУ СТУДЕНАТА ЗА ШКОЛСКУ 2020/2021**

**1. УСЛОВИ ПРИЈЕМА**

Право на смештај у установу за смештај студената у Републици Србији (у даљем тексту: установа) имају студенти високошколских установа чији је оснивач Република Србија, аутономна покрајина или јединица локалне самоуправе, који су уписани по први пут у текућој школској години на студије првог, другод, трећег степена, чије се школовање финансира из буџета Републике Србије, које има држављанство Републике Србије и чије пребивалиште није у седишту високошколске установе на којој студира.

 Право на смештај у установу могу да остваре и студенти који имају држављанство државе у региону, под условима из става 1. ове тачке, осим услова који се односи на држављанство републике Србије .

Студенти из осетљивих друштвених група остварују право на смештај под условима из става.1 ове тачке, и применом блажих критеријума.

Испуњавање услова за пријем у установу кандидати доказују одговарајућом оригиналном документацијом, односно овереним фотокопијама.

**2. ПОТРЕБНА ДОКУМЕНТА**

Кандидат приликом пријављивања на конкурс подноси следећу конкурсну документацију:

- **Пријавa на конкурс**,

- **Уверење** да је први пут уписана I година студија на терет буџета Републике Србије **и сведочанства** о завршеном I,II и III односно IV разреду средње школе, оригиналне или оверене фотокопије – **за студенте I године основних студија,**

- потврду са високошколске установе о току студирања, која треба да садржи следеће податке:

просечну оцену у току студија, годину уписа основних студија, број остварених ЕСПБ бодова, да се школовање финансира из буџета Републике Србије и податак колико трају студије- за студенте осталих година и студенте са продуженом годином.

**-уверење о приходима по члану породице** за период од 1 јануара до 30 јуна текуће године, издато од стране надлежног општинског органа из места пребивалишта кандидата. .(образац преузети на страници. www@domucenikavr.co.rs)

**- Лекарско уверење о општем здравственом здрављу доставља студент приликом усељења у установу (не старије од 30 дана).**

**-Уплатницу за трошкове уписнине на жиро рачун Дома .**

Потребно је да кандидат, ради провере података, личну карту и индекс покаже на увид службенику који прима конкурсну документацију.

Неблаговремене , непотпуне и од навлашћеног лица поднете пријаве на конкурс неће се разматрати

**3. РОК ЗА ПРИЈАВЉИВАЊЕ НА КОНКУРС И БРОЈ РАСПОЛОЖИВИХ МЕСТА**

-За студенте I године **од 02.09 до 16.09.2019. године**

-За студенте свих осталих година **од 17.09 до 31.10. 2019.године**

Капацитет за пријем студената је 115 места. У првом уписном року се врши попуњење упражњених места студентима прве године , док у другом уписном року конкуришу студенти старијих година( I,II,III,IV год)

**4. КРИТЕРИЈУМИ ЗА УТВРЂИВАЊЕ РЕДОСЛЕДА КАНДИДАТА**

Након истека рока за пријављивање на конкурс, на основу достављене документације, утврђује се редослед кандидата за пријем у установу на основу успеха оствареног у претходном школовању и социјално-економског статуса породице

Јединствену одлуку о праву на смештај доноси директор установе на основу коначне ранг листе, најкасније у року од три дана од дана истека рока за одлучивање о приговорима студената. Одлука директора је коначна. Установа објављује одлуку на својој огласној табли и на интернет адреси.www@domucenikavr.co.rs

Смештај студената организује се одвојено према полу и узрасту, а у складу са могућностима установе.

Студент је дужан да приликом усељења у установи достави лекарско уверење о општем здравственом стању у складу са тачком 2. Овог конкурса (**не старије од 30 дана**)

**Студенту се обезбеђује смештај у установи од 21.августа до 5 јула наредне школске године уз потврду високошколске установе.**

**У периоду од 5 односно 15 јула до 21 августа студент може да настави да користи смештај у установи по економској цени.**

Образац уверење о приходима по члану породице можете преузети на Интернет адреси: www@domucenikavr.co.rs

**НАПОМЕНА:** Сваки кандидат је дужан да приликом достављања документације приложи оверени примерак признанице на име уписнине **од 400,00** дин на текући рачун **840-94667-46** са позивом на број **97 87- 7421215** у корист Дома ученика средњих школа – Врање. **Информације за учеснике конкурса: Дом ученика средњих школа- Врање, ул. Моше Пијаде бр 41. Телефон за информације 017/416225 .**